ಕಿಯೆವ್/ಮಾಸ್ಕೊ/ಲಂಡನ್:ಯೂಕ್ರೇನ್​ಗೆ ನ್ಯಾಟೋ ನಿಯೋಗ ಭೇಟಿ ಸುದ್ದಿ ಬೆನ್ನಿಗೆ ರಷ್ಯಾ ಸೇನೆ ಕಿಯೆವ್ ಮೇಲೆ ದಾಳಿ ತೀವ್ರಗೊಳಿಸಿದೆ. ರಷ್ಯಾ ವಿರುದ್ಧ 4ನೇ ಸುತ್ತಿನ ನಿರ್ಬಂಧವನ್ನು ಯುರೋಪ್ ಒಕ್ಕೂಟ ವಿಧಿಸಿದೆ ಮತ್ತು ಬ್ರಿಟನ್ ಕೂಡ ನಿರ್ಬಂಧ ಪಟ್ಟಿಯನ್ನು ಪ್ರಕಟಿಸಿದೆ. ಈ ನಡುವೆ, ಯುದ್ಧ ಸ್ಥಗಿತಗೊಳಿಸಿ ಮಾತುಕತೆ ಮೂಲಕ ಬಿಕ್ಕಟ್ಟು ಪರಿಹರಿಸುವಂತೆ ವಿಶ್ವಸಂಸ್ಥೆ ಭದ್ರತಾ ಸಮಿತಿಸಭೆಯಲ್ಲಿ ಭಾರತ ಆಗ್ರಹಿಸಿದೆ.
ಸೇನಾಡಳಿತವನ್ನು ಏಪ್ರಿಲ್ 24ರ ತನಕ ವಿಸ್ತರಿಸಿ ಯೂಕ್ರೇನ್ ಅಧ್ಯಕ್ಷ ವೊಲೊದಿಮಿರ್ ಝೆಲೆನ್​ಸ್ಕಿ ಆದೇಶ ಹೊರಡಿಸಿದ್ದಾರೆ. ಈ ಸಂಬಂಧ ಪ್ರಸ್ತಾವನೆ ಯೂಕ್ರೇನ್ ಪಾರ್ಲಿಮೆಂಟ್​ನಲ್ಲಿ ಈ ವಾರ ಮತಕ್ಕೆ ಬರುವ ನಿರೀಕ್ಷೆ ಇದೆ. ಅಲ್ಲದೆ, 18ರಿಂದ60ರ ವಯೋಮಾನದ ಪುರುಷರು ಯುದ್ಧದಲ್ಲಿ ತೊಡಗಿಸಿಕೊಳ್ಳುವಂತೆಯೂ ಅವರು ಕರೆ ನೀಡಿದ್ದಾರೆ.
ಕಿಯೆವ್ ಮೇಲೆ ರಷ್ಯಾ ಹೆಚ್ಚಿನ ಪ್ರಮಾಣದಲ್ಲಿ ಬಾಂಬ್ ಮತ್ತು ಕ್ಷಿಪಣಿ ದಾಳಿ ನಡೆಸಿದ್ದು, ಮಂಗಳವಾರ 15 ಮಹಡಿ ಕಟ್ಟಡ ಹಾನಿಗೀಡಾಗಿದೆ. ಕನಿಷ್ಠ ಇಬ್ಬರು ಮೃತಪಟ್ಟು, ಅನೇಕರು ಗಾಯಗೊಂಡಿದ್ದಾರೆ ಎಂದು ಯೂಕ್ರೇನ್ ಸೇನೆ ತಿಳಿಸಿದೆ.
ಪಶ್ಚಿಮ ಯೂಕ್ರೇನ್ ಲವಿವ್ ಸಮೀಪದ ಅಂಟೊಪೋಲ್​ನಲ್ಲಿ ಟಿವಿ ಟವರ್ ಮೇಲೆ ರಷ್ಯಾ ನಡೆಸಿದ ರಾಕೆಟ್ ದಾಳಿಗೆ ಮೃತಪಟ್ಟವರ ಸಂಖ್ಯೆ 19ಕ್ಕೆ ಏರಿದೆ. ರಿವ್ನ್ ರೀಜಿನಲ್ ಗವರ್ನಮೆಂಟ್ ಫೇಸ್​ಬುಕ್ ಪೇಜ್​ನಲ್ಲಿ ಈ ಅಪ್ಡೇಟ್ ನೀಡಿದೆ. ಅಂಟೊಪೋಲ್ ನ್ಯಾಟೋ ಸದಸ್ಯ ರಾಷ್ಟ್ರ ಪೋಲೆಂಡ್​ನ ಗಡಿ ಭಾಗದಿಂದ 160 ಕಿ.ಮೀ. ದೂರದಲ್ಲಿದೆ. ಈ ದಾಳಿಯಲ್ಲಿ ಗಾಯಗೊಂಡವರ ಸಂಖ್ಯೆಯೂ ದೊಡ್ಡ ಪ್ರಮಾಣದಲ್ಲಿದೆ ಎಂದು ಯೂಕ್ರೇನ್ ಸೇನೆ ಹೇಳಿದೆ.
ಕಿಯೆವ್​ನತ್ತ ಯುರೋಪ್ ನಿಯೋಗ:ರಷ್ಯಾದ ದಾಳಿ ತೀವ್ರಗೊಂಡ ಬೆನ್ನಿಗೆ ಯೂಕ್ರೇನ್ ರಾಜಧಾನಿ ಕಿಯೆವ್​ನತ್ತ ಯುರೋಪ್ ಒಕ್ಕೂಟದ ನಿಯೋಗ ದೌಡಾಯಿಸಿದೆ. ನಿಯೋಗದಲ್ಲಿ ಪೋಲೆಂಡ್ ಪ್ರಧಾನಿ ಮಟೆಯುಝå್ ಮೊರಾವೈಕಿ, ಝೆಕ್ ರಿಪಬ್ಲಿಕ್​ನ ಪ್ರಧಾನಿ ಪೆಟ್ರ್ ಫೈಲಾ, ಸ್ಲೊವಾನಿಯಾದ ಪ್ರಧಾನಿ ಜನೇಝå್ ಜನ್ಸಾ, ಪೋಲಂಡ್​ನ ಡೆಪ್ಯೂಟಿ ಪಿಎಂ ಜರೋಸ್ಲಾವ್ ಕಝಿನ್​ಸ್ಕಿ ಕೂಡ ಇದ್ದಾರೆ. ಈ ನಿಯೋಗ ಯೂಕ್ರೇನ್ ಅಧ್ಯಕ್ಷ ವೊಲೊದಿಮಿರ್ ಝೆಲೆನ್​ಸ್ಕಿ ಮತ್ತು ಪ್ರಧಾನಿ ಡೆನಿಸ್ ಶ್ಮಿಹಾಲ್​ರನ್ನು ಭೇಟಿ ಮಾಡಿ ಮಾತುಕತೆ ನಡೆಸಲಿದೆ. ಇಂತಹ ನಿರ್ಣಾಯಕ ಸಮಯದಲ್ಲಿ ನಮ್ಮ ಕರ್ತವ್ಯವನ್ನು ಪಾಲಿಸಬೇಕಾದ್ದು ಅವಶ್ಯ. ಇದು ನಮಗೋಸ್ಕರ ಅಲ್ಲ. ನಮ್ಮ ಭವಿಷ್ಯ, ನಮ್ಮ ಮಕ್ಕಳಿಗೋಸ್ಕರ ಅವರ ತಲೆಮಾರಿಗೆ ಜಗತ್ತನ್ನು ಉಳಿಸಲು ನಾವು ಈ ಕ್ರಮ ತೆಗೆದುಕೊಳ್ಳಬೇಕಾಗಿದೆ. ನಮ್ಮ ನಿಯೋಗದ ಭೇಟಿಯನ್ನು ಸುರಕ್ಷತೆ ಕಾರಣಕ್ಕೆ ಗೌಪ್ಯವಾಗಿ ಇಡಲಾಗಿತ್ತು ಎಂದು ಮೊರಾವೈಕಿ ಹೇಳಿಕೊಂಡಿದ್ದಾರೆ.
ಚೀನಾ ಕಂಪನಿಗಳಿಗೆ ನಿರ್ಬಂಧ ಭೀತಿ:ಅಮೆರಿಕದಲ್ಲಿರುವ ಚೀನಾ ಕಂಪನಿಗಳು ನಿರ್ಬಂಧ ಭೀತಿ ಎದುರಿಸುತ್ತಿವೆ. ಇದನ್ನು ತಪ್ಪಿಸುವುದಕ್ಕೆ, ಚೀನಾದ ಹಿತವನ್ನು ಕಾಪಾಡುವುದಕ್ಕೆ ಸರ್ಕಾರ ಬದ್ಧವಾಗಿದೆ. ರಷ್ಯಾ- ಯೂಕ್ರೇನ್ ಬಿಕ್ಕಟ್ಟಿನಲ್ಲಿ ಚೀನಾ ಯಾವುದರ ಪರವೂ ಇಲ್ಲ. ನಿರ್ಬಂಧದ ಹೊಡೆತವನ್ನು ತಪ್ಪಿಸುವುದಕ್ಕೆ ಕ್ರಮ ತೆಗೆದುಕೊಳ್ಳಲಿದೆ ಎಂದು ಚೀನಾದ ವಿದೇಶಾಂಗ ಸಚಿವ ವಾಂಗ್ ಯೀ ಸ್ಪಷ್ಟಪಡಿಸಿದ್ದಾರೆ.
ಚೀನಾದಿಂದ ಡ್ರೋನ್ ಕೇಳಿದ ರಷ್ಯಾ:ಯೂಕ್ರೇನ್ ವಿರುದ್ಧ ಸಮರದಲ್ಲಿ ಬಳಸುವುದಕ್ಕಾಗಿ ಮಾನವರಹಿತ ಸಶಸ್ತ್ರ ಡ್ರೋನ್​ಗಳನ್ನು ಪೂರೈಸುವಂತೆ ಚೀನಾಕ್ಕೆ ರಷ್ಯಾ ಮನವಿ ಮಾಡಿದೆ. ಈ ಕುರಿತು ಎಚ್ಚರದಿಂದ ಇರುವಂತೆ ನ್ಯಾಟೊ ಮಿತ್ರ ರಾಷ್ಟ್ರಗಳಿಗೆ ಅಮೆರಿಕ ಎಚ್ಚರಿಸಿದೆ. ರೋಮ್ಲ್ಲಿ ಸೋಮವಾರ ಚೀನಾದ ಉನ್ನತ ರಾಜತಾಂತ್ರಿಕ ಅಧಿಕಾರಿ ಯಾಂಗ್ ಜಿಯೆಚಿ ಜತೆಗೆ ಅಮೆರಿಕದ ನ್ಯಾಷನಲ್ ಸೆಕ್ಯುರಿಟಿ ಅಡ್ವೈಸರ್ ಜೇಕ್ ಸುಲ್ಲಿವಾನ್ ಆರು ಗಂಟೆ ಮಾತುಕತೆ ನಡೆಸಿದ ವೇಳೆ ರಷ್ಯಾ ಡ್ರೋನ್ ಕೇಳಿರುವ ವಿಚಾರ ದೃಢವಾಗಿದೆ ಎಂದು ಶ್ವೇತ ಭವನದ ಮೂಲಗಳು ತಿಳಿಸಿವೆ.
30 ಲಕ್ಷ ಬ್ಯಾರೆಲ್ ತೈಲ ಖರೀದಿ:ರಷ್ಯಾ ವಿರುದ್ಧ ನಿರ್ಬಂಧ ಹೆಚ್ಚಾಗಿದ್ದು, ಭಾರತದ ಇಂಡಿಯನ್ ಆಯಿಲ್ ಕಾರ್ಪೆರೇಷನ್ ರಷ್ಯಾದ ಉರಲ್ಸ್ ಆಯಿಲ್​ನ 30 ಲಕ್ಷ ಬ್ಯಾರೆಲ್ ತೈಲವನ್ನು ಖರೀದಿಸಿದೆ. ಜಿನೀವಾ ಮೂಲದ ವ್ಯಾಪಾರ ಸಂಸ್ಥೆ ವೈಟಲ್ ಮೂಲಕ ಇದನ್ನು ಖರೀದಿಸಿದ್ದು, ಮೇ ತಿಂಗಳಲ್ಲಿ ಪೂರೈಕೆ ಆಗಲಿದೆ. ಪ್ರತಿಬ್ಯಾರೆಲ್​ಗೆ 20-25 ಡಾಲರ್ ರಿಯಾಯಿತಿ ದರದಲ್ಲಿ ಈ ಖರೀದಿ ನಡೆದಿದೆ.
ಗಂಡನ ಕತ್ತನ್ನು ಕತ್ತರಿಸಿದ ಹೆಂಡತಿ; ರುಂಡ ಚೀಲದಲ್ಲಿರಿಸಿ ದೇವಸ್ಥಾನದಲ್ಲಿಟ್ಟಳು!

ಕಾರ್ ಡೋರ್​ ತೆಗೆಯಲಾಗದೆ ಸಾವು!; ರಕ್ಷಿಸುವಷ್ಟರಲ್ಲಿ ಸ್ಫೋಟ, ಜೀವಂತ ಸುಟ್ಟುಹೋದ ಯುವಕ..

ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
Sign in to your account
Please enter an answer in digits:1 + six =
Remember me
